cyanic-selkie/wikianc huggingface dataset:
Zizi Jeanmaire
Jeanmaire joutui Carmenin-kiertueen jälkeen pienelle sairaslomalle, jonka aikana hän kehitti laulutaitoansa. Petit antoikin Jeanmairelle pääroolin baletista La Croqueuse de Diamants, jossa tarvittiin myös laulutaitoa. Runoilija Jacques Prévertin sanoittama ja Jeamairen laulama teemakappale voitti Ranskassa palkintoja. Jeanmairen ura lähti suosiosta uuteen suuntaan, ja hän sai myös mahdollisuuden näytellä Hollywood-elokuvissa. Usean keskeytyneen projektin jälkeen Jeanmaire esiintyi elokuvassa Hans Christian Andersen (1952).
Maria Nordin
Maria Nordin (s. 13. heinäkuuta 1983 ) on bloggaaja, verkkokauppias, itseoppinut sisäilmakonsultti ja hyvinvointivalmentaja, joka markkinoi terveyteen ja lastenhoitoon liittyviä verkkovalmennuksia. Koulutukseltaan Nordin on arkkitehti.
Zizi Jeanmaire
Jeanmairella meni pian välit poikki Petit’n kanssa, ja sen jälkeen hän näytteli vuonna 1954 Broadway-musikaalissa The Girl in Pink Tights. Jeanmaire ja Petit kuitenkin sopivat ja menivät myöhemmin naimisiin, ja Jeanmaire palasi Petit'n tanssiseurueeseen. Hän jatkoi kuitenkin myös uraansa näyttelijänä, sekä oopperassa että elokuvissa. Jeanmairen 1950-luvun elokuviin kuuluu muun muassa Ranskalainen rakastettuni (1956).
Maria Nordin
Laulaja Reino Nordinin kanssa elävä Maria Nordin nousi julkisuuteen Ylen alkuvuodesta 2012 esittämässä Iholla-sarjassa, jota varten hän oli kuvannut puolen vuoden ajan päivittäistä elämäänsä pienten lasten kotiäitinä. Nordin perusti Kotitalouskriisi-nimisen bloginsa myöhemmin samana vuonna.
Zizi Jeanmaire
Jeanmairen revyydebyytti tapahtui vuonna 1961 Pariisin Alhambra-teatterissa. Petit suunnitteli Jeanmairelle useita revyyitä, joissa hänelle tunnusomaisessa kohtauksessa 12 miestä saattoi häntä suurien pinkkien flamingon sulista tehtyjen viuhkojen kanssa rappusia alas. Jeanmaire palasi vuonna 1975 Pariisin oopperaan, jossa hän esitti La Symphonie Fantastiquen pääroolin. Pian tämän jälkeen hänen koko uransa oli vaarassa pahan loukkaantumisen takia. Jeanmaire toipui kuitenkin täysin ja esiintyi revyissä vuonna 1977 ja Petit’n baletissa La Chauve-Souris vuonna 1979.
Maria Nordin
Nordin on juontanut myös Keidas-televisiosarjaa ja julkaissut kolme kirjaa.
Zizi Jeanmaire
Jeanmaire ja Petit jatkoivat uraansa Marseillessa, jossa Petit johti paikallista seuruetta. Jeanmaire tanssi miehensä baleteissa, esiintyi televisiossa ja levytti musiikkia. Pariskunta muutti vuonna 1998 Geneveen. Jeanmaire julkaisi vuonna 2008 omaelämäkerran Et le Souvenir Que Je Garde au Coeur.
Maria Nordin
Nordin oli ehdolla vuoden 2012 kunnallisvaaleissa Helsingin vihreiden listalta ja vuoden 2021 kuntavaaleissa kristallipuolueen ehdokkaana.
Zizi Jeanmaire
Filmografia
Lähde: Elonet
Maria Nordin
Koulutus
Nordinin pääaine oli arkkitehtuurin historia. Hänen diplomityönsä käsitteli Espoon peruskoulujen arkkitehtuurikasvatusta, ja sen osana syntyi Espoon arkkitehtuurista kertova verkkosivusto.
Televisiossa
Nordin oli mukana vuonna 2012 Iholla-televisiosarjan ensimmäisellä tuotantokaudella. Sarjassa seurattiin Maria ja Reino Nordinin lapsiperhearkea ja ekotalohanketta Maria Nordinin kuvaamana. Iholla-sarjan jälkeen Maria Nordin juonsi vuonna 2014 alkanutta Keidas-ohjelmaa, jossa hän ehosti julkisuuden henkilöiden pihoja ja puutarhoja.
Sisäilmakonsultointi
Itsekin sisäilmaongelmista kärsinyt Nordin työskentelee myös yksityisenä sisäilmakonsulttina ja korjaussuunnittelijana. Nordin ilmoittaa osallistuneensa RATEKO:n rakennusterveysasiantuntijakoulutukseen 2010-luvulla, mutta ei valmistunut sieltä.
Bret Michaels
Nuoruus ja uran alkuajat
Michaels syntyi Pittsburghin lähiössä, Butlerissa. Lapsena hänen perheensä muutti Harrisburgiin, Mechanicsburgiin. Michaels on sairastanut 1-tyypin diabetesta kuusivuotiaasta. Diabetes ja kiertue-elämä eivät sopineet yhteen ja Michaels menettikin tajuntansa alhaisen verensokerin takia Poisonin ensimmäisellä Madison Square Gardenin keikalla ja keikka jouduttiin keskeyttämään. Myöhemmin Michaels heräsi sairaalasta. Hän opiskeli Mechanicsburg Area Senior High Schoolissa, ja oli kiinnostunut musiikista jo nuorena. Hän perusti ensimmäisen yhtyeensä, Parisin, Harrisburgissa, Pennsylvaniassa vuonna 1984. Myöhemmin yhtye vaihtoi nimensä Poisoniksi. Poison muutti vuonna 1984 Los Angelesiin aloittaakseen kiertelemään siellä klubeja.
Maria Nordin
Blogi
Nordin pitää suosittua blogia omasta ja perheensä elämästä. Hän on suositellut siinä muun muassa lapsivuodeajan pidentämistä useampiin viikkoihin, minkä tarkoituksena on varmistaa äidin hyvä palautuminen synnytyksestä ja raskausajasta. Nordinin mukaan lapsivuodeajan kesto on monissa kulttuureissa jopa 40 päivää.
Bret Michaels
Menestys Poisonissa
Poison menestyi hyvin 1980-luvun loppu- ja 1990-luvun alkupuolella. Sinä aikana hän muun muassa osallistui kappaleen "Every Rose Has Its Thorn" kirjoittamiseen. Kappale piti Billboardin Top Pop Singles -listan kärkipaikkaa kolme viikkoa, ja Poisonin musiikkivideoita näytettiin runsaasti MTV:llä.
Pateniemi
pienoiskuva|Porilan talot Länsi-Patelassa Pateniemi eli oululaisittain Patela on kaupunginosa Oulun pohjoisosassa Pateniemen suuralueella, yhdeksän kilometrin päässä keskustasta. Kaupunginosa rajoittuu pohjoisessa Herukan kaupunginosaan, etelässä Kuivasojaan, idässä Nelostiehen ja lännessä Perämereen. Vuonna 2018 kaupunginosassa asui 4 176 asukasta ja suuralueella 11 739 asukasta.
Oulun rautatieasema
Oulun rautatieasema sijaitsee Oulun keskustassa, Matkahuollon ja linja-autoaseman välittömässä läheisyydessä, kävelyetäisyyden päässä keskustan ja Raksilan palveluista. Oulussa risteävät rataosat Seinäjoki–Oulu, Oulu–Tornio ja Oulu–Kontiomäki. Oulu on Pohjois-Suomen tärkein risteysasema, ja sen kautta kulkee Suomen ainoa raideyhteys 65. leveyspiirin pohjoispuolelle.
Maria Nordin
Terveys- ja hyvinvointivalmennus
Nordinin markkinoiman Free to heal -menetelmän lähtökohtana on väite, jonka mukaan kaikki sairaudet saavat alkunsa ihmismielen ylireagoimisesta uhaksi tulkitsemiinsa asioihin. Nordin mainostaa itsesuggestioon perustuvan Free to heal (ent. Eroon oireista) -tietoisuustaitoverkkokurssinsa parantavan muun muassa allergian, krooniset kivut, ahdistuksen, masennuksen, ADHD:n [sic] ja Parkinsonin taudin.
Frederick Yates
pienoiskuva|Frederick YatesFrederick Dewhurst Yates (16. tammikuuta 1884 – 10. marraskuuta 1932) oli englantilainen shakinpelaaja. Hän voitti Britannian shakkimestaruuden kuusi kertaa. Yates ei kuulunut maailman parhaisiin pelaajiin, mutta onnistui silti yllättämään sellaisiakin pelaajia kuin Aleksandr Alehin, Max Euwe, Akiba Rubinstein ja Milan Vidmar. Yates kuoli tukehtumiseen nukkuessaan.
Tunturi Trial
Tunturi Trial oli Tunturi Super Sportin kanssa teknisesti samanlainen mopomalli. Trialin valmistus alkoi vuonna 1978. Ensimmäinen versio muistutti ulkonäöltään Super Sportia. Muun muassa etuhaarukka oli kuitenkin erilainen ja jalkatappien kiinnitys poikkesi Super Sportista. Trialissa ei myöskään ollut jarruvaloa eikä mittaristoa. Vuonna 1980 Trial sai muoviset katteet, jolloin se ei enää muistuttanut ulkonäöltään Super Sportia. Myös runko oli tässä vaiheessa jo täysin erilainen, runko oli esimerkiksi huomattavasti matalampi kuin Super Sport -mallissa käytetty. Trialin maavara oli suurempi kuin Super Sportissa, mm. jalkatappien erilaisen kiinnityksen takia. Trialin valmistus päättyi vuonna 1983. Tunturi Trial Special oli muovikatteisen Trialin kilpakäyttöön suunniteltu, harvinainen erikoisversio, jonka moottorissa oli erilaisen sylinterinkannen ansiosta 1,8 hevosvoimaa normaalin 1,5:n sijasta. Myös moottorin vääntömomentti oli suurempi.
Oulun rautatieasema
Lipunmyynti lopetettiin Oulussa vuoden 2020 aikana ja siitä lähtien asemalla on ollut ainoastaan lippuautomaatti.
Jakautuminen
Nykyinen Oulun liikennepaikka jakautuu seuraaviin osiin:
Liikenteenohjauskeskus
Oulussa sijaitsee myös liikenteenohjauskeskus, joka vastaa rautatieliikenteen ohjauksesta seuraavilla rataosilla:
Liikenne
Henkilöliikenteen asema on Oulun liikennepaikan pohjoisin osa. Se sijaitseen Vaaran ja Raksilan kaupunginosien välisellä alueella, heti ydinkeskustan itäpuolella.
Pateniemi
Historia
Pateniemeen saapui asutusta ensimmäisen kerran 1610-luvulla, kun eräs savolainen uudisasukas nimeltä Erkki Taskinen muutti alueelle. Hän rakensi talon meren lahden pohjukan läheisyyteen, jonka myötä alue sai nimen Taskisenperä. Myös Vehkaperän asutus sai alkunsa samoihin aikoihin. Elinolot alkoivat 1700-luvulla kohentua ja väestö alkoi lisääntyä. Pateniemen kuusitaloisen asutuksen lisäksi 1800-luvulla perustettiin talojen maille mäkitupia ja torppia. Merenlahti tarjosi Pateniemessä hyvät mahdollisuudet maanviljelylle ja kalastukselle. Hyvän luonnonsataman ansiosta Pateniemessä aloitettiin vuonna 1857 laivanrakennustoiminta, ja vuonna 1873 perusti G. Bergbomin sinne Pateniemen sahan.
Tunturi Trial
Myös vuonna 1961 on valmistettu Tunturi Sportia vastaavaa mallia nimellä Tunturi Trial.
Bret Michaels
Menestys Poisonissa
Ex-Guns 'n Roses kitaristi Slash pyrki Poisoniin mutta bändin jäsenien mielestä hän oli liian ruma liittyäkseen Poisoniin. Poisonin ja Guns N' Rosesin välit pahenivat entisestään, kun DeVille alkoi käyttää keikoilla silinterihattua, joka on kitaristi Slashin tavaramerkkejä.
Tunturi Trial
Trial on yksi Tunturin harvinaisimmista malleista vähäisen valmistusmäärän takia, varsinkaan vuosimallin 1978-1979 Trialeita ei ole säilynyt montakaan yksilöä. Jokainen alkuperäiskunnossa oleva Trial on säilyttämisen arvoinen harvinaisuus.
Bret Michaels
Menestys Poisonissa
Poison on julkaissut kuusi studioalbumia, joissa Michaels on toiminut solistina, vaikkakin C.C. DeVille on myös laulanut silloin tällöin.
Poisonin jälkeen Michaels on julkaissut muutaman albumin soolona. Bret Michaels on myös esiintynyt Guitar Hero III: Legends Of Rock pelissä, jossa hän laulaa kappaleissa "Go That Far" ja Poisonin "Talk Dirty To Me".
Televisiossa
Michaels on saanut muun muassa oman tosi tv-sarjan. Rokkarille morsian kuvaa naisjoukon keskinäistä kilpailua hänen tyttöystäväkseen pääsemisestä. Sarjaa suomessa esitti Sub, joka näytti sarjan kaikki kolme tuotantokautta. Ensimmäisen tuotantokauden voitti Jes Rickleff, toisen Ambre Lake ja kolmannen Taya Parker.
Rokkarille morsian tosi tv-sarjasta on tehty sisarsarja Vaimomatskua, jota esitettiin Subilla.
Maria Nordin
Terveys- ja hyvinvointivalmennus
Kertomansa mukaan lapsesta asti tuoksuyliherkkyydestä kärsinyt Nordin sairastui monikemikaaliherkkyyteen vuonna 2006 asuessaan talossa, jonka seinissä kasvoi hometta. Hän kertoi päässeensä kuitenkin eroon elämäänsä rajoittaneista oireista sekä myös kilpirauhasen autoimmuunitulehduksesta ja valkosormisuudesta vuonna 2017 tekemällä kanadalaisen Annie Hopperin vuonna 2008 kehittämiä DNRS (Dynamic Neural Retraining System) -harjoitteita. DNRS-metodin tavoitteena on vähentää hermoston ylivirittyneisyyttä opettamalla aivot reagoimaan vaimeammin oireita aiheuttaviin ärsykkeisiin.
Pateniemi
Historia
Tekniikan kehittymisen myötä sahan tuotanto kasvoi huomattavasti, samoin myös työvoiman tarve. Työvoimaa värvättiin Etelä-Suomea myöten. Yhtiön rakentamat asuntoalueet nimettiin alueen asukkaiden kotipaikan tai käytön mukaan. Työnantaja rakennutti asuntoja yhtiön työntekijöille ja tuki heidän omakotirakentamistaan Pateniemeen ja kaupunkiin. Näitä rakennuksia on Pateniemessä edelleen. Sahalla oli vuodesta 1928 oma terveysasema, jossa työskenteli lääkäri ja sairaanhoitaja. Tätä ennen tehtaalla sattuneisiin tapaturmiin antoi ensiavun tehtaan konttoripäällikkö. Työntekijöiden käytössä olivat myös yhtiön järjestämät ruokala, saunat, pesutuvat ja leivintuvat. Polttopuita työntekijät saattoivat ostaa sahalta. Kauppaneuvos Bergbom perusti Pateniemeen koulun vuonna 1873, pääosin sahan työntekijöiden lapsia varten.
Bret Michaels
Televisiossa
Voitti vuonna 2010 suositun Diili-ohjelman (The Apprentice) julkkisversion ja sai kerättyä puoli miljoonaa dollaria Amerikan diabetesyhdistykselle. Aivoverenvuoto tapahtui ohjelman kuvausten aikoihin, juuri ennen finaalilähetystä.
Pateniemi
Historia
Pateniemen sahan omisti Oulu Osakeyhtiö. 1950–1960-luvulla yhtiö huolehti Pateniemessä asioista lähes kaikilla elämänaloilla. Yhtiöllä oli pyykkitupa ja saunat, navetta suurine karjoineen, ruokala sahan työntekijöille, mankelihuone, leipomo, Honkapirtti voimistelusaleineen sekä elokuvateattereineen. Honkapirtissä toimi myös yhtiön kirjasto ja 1960-luvulla nuorisokahvila. Oulu Osakeyhtiö työllisti tuolloin valtaosan Pateniemen asukkaista.
Oulun rautatieasema
Liikenne
Oulu on henkilöliikenteen tärkeä vaihtopaikka: useimmista pohjoisesta Rovaniemeltä, Kemijärveltä ja Kolarista saapuvista junista on vaihtoyhteys itään Kajaaniin, Kuopioon, Pieksämäelle ja Kouvolaan.
Bret Michaels
Siviilielämä
Michaels sai aivoverenvuodon 24. huhtikuuta 2010. Hänellä oli todettu aikaisemmin kuussa umpilisäketulehdus, jonka vuoksi hänet oli leikattu pikaisesti. 25. huhtikuuta 2010 Michaels oli edelleen tehohoidossa. 5. toukokuuta 2010 pidetyssä lehdistötilaisuudessa Michaels kerrottiin kotiutetun, ja että hän paranee täysin.
Maria Nordin
Terveys- ja hyvinvointivalmennus
Nordin alkoi markkinoida keväällä 2019 laatimaansa suomenkielistä Eroon oireista -verkkokurssia, jonka tarkoituksena on saavuttaa oireeton elämä "aivojen uudelleenohjelmoinnin" avulla. Myöhemmin Free to heal-kurssiksi uudelleennimetty kurssi on saanut vaikutteita NLP-hypnoterapeutti Annie Hopperin kehittämästä DNRS-menetelmästä, Ashok Guptan kehittämästä Gupta-menetelmästä, Joe Dispenzan meditaatiomenetelmästä, Jon Kabat-Zinnin menetelmästä sekä Eft-tekniikasta. Free to heal -menetelmään sisältyy myös Wim Hofin kehittämiä voimahengitysharjoituksia.
Pateniemi
Historia
Yhtiöläiset muodostivat yhden suuren, yhteisen yhtiöläisperheen. Yhtiö huolehti myös urheilukentän ja talvella luistinradan sekä latuverkoston kunnosta. Talvisin yhtiö järjesti lapsille hiihtokilpailuja, kesällä oli sarjakilpailuja urheilukentällä ja lapsille kesän kohokohta oli yhtiön lastenleiri Kiimingin Koitelissa. Yhtiö omisti 1950-luvulta alkaen Koitelin alueen ja molemmissa saarissa oli mökkejä, joissa yhtiöläiset saattoivat käydä viettämässä lomaa. Tuohon aikaanhan ei lomailtu ulkomailla. Uimakoulut meren rannalla yhtiön järjestäminä kuuluivat myös lasten kesäohjelmiin. Honkapirtissä pidettiin jo 1960-luvulla jumpparyhmiä naisille, miehille ja lapsille. Honkapirtissä järjestettiin myös suuria juhlia, esimerkiksi itsenäisyyspäivän juhlat ja äitienpäiväjuhlat. Yhtiö antoi myös opiskelijoille ja koululaisille kesätöitä. Yhtiö julkaisi Hakkeita-nimistä yhtiön perhelehteä. Näissä Hakkeissa on tallennettuna paljon mielenkiintoista Pateniemen historiaa. Myöhemmin, 1970-luvulta alkaen, yhtiön ylläpitämät toiminnot siirtyivät vähitellen kaupungin ylläpitämiksi.
Maria Nordin
Terveys- ja hyvinvointivalmennus
Nordin mainostaa kurssinsa perustuvan neuroplastisuuteen eli aivojen muovautumiskykyyn. Tämä tarkoittaa sitä, että uusien ajatusmallien ja asenteiden opettelu perustuisi aivojen hermoyhteyksien muuttumiseen samalla tavalla kuin kaikki muukin mieleen painaminen.
Kurssin aikana tehdään harjoitteita tunti päivässä puolen vuoden ajan. Harjoitteisiin sisältyy esimerkiksi niin sanotun voimalauseen toistaminen, kuten esimerkiksi "Olen terve ja hyvinvoiva". Lisäksi pitää ajatella, että oireita aiheuttavat ärsykkeet ovat ihania ja niistä pitää olla kiitollinen, vaikka ne aiheuttaisivatkin esimerkiksi kipuja. Oireista kehotetaan myös käyttämään haaste-sanaa, koska oire-sanan käyttäminen ylläpitää Nordinin mukaan "oireita aiheuttavia hermoverkkoja".
Pateniemi
Historia
Pateniemi ja Herukka kuuluivat Haukiputaan kuntaan vuoteen 1965, jolloin ne liitettiin alueliitoksella osaksi Oulun kaupunkia.
Alueen tärkeimmät väylät ovat vanha nelostie eli nykyinen Haukiputaantie (seututie 847) sekä Pateniemestä Kuivasjärvelle ja Ruskoon valtatielle 20 johtava Raitotie.
Maria Nordin
Terveys- ja hyvinvointivalmennus
Nordin on esittänyt monen lääkärin olevan sitä mieltä, että tutkimukset tukevat hänen kurssinsa sisältöä. Esimerkiksi Helsingin ja Uudenmaan sairaanhoitopiirin toiminnallisten häiriöiden klinikalla hoidettaville potilaille kerrotaan joidenkin ihmisten parantuneen Nordinin kurssin avulla. Yksittäisten potilaiden paraneminen ei kuitenkaan riitä todisteeksi hoidon tehosta, koska monissa sairauksissa tapahtuu myös spontaaneja remissioita ja jopa syöpäkasvaimet saattavat kadota spontaanisti. Nordin ei myöskään ilmoita, kuinka suuren osan parantuneet muodostavat kaikista kurssin käyneistä, joita oli Nordinin mukaan vuonna 2023 jo 20 000.
Nordinin menetelmää ei ole tutkittu tieteellisesti, mutta DNRS-menetelmän tehosta ympäristöherkkyyksien, kroonisen väsymysoireyhtymän, fibromyalgian ja monien autoimmuunisairauksien hoidossa tehtiin yksi seurantatutkimus vuonna 2016. Tutkimuksessa saattoi kuitenkin olla metodologisia heikkouksia, koska tieteelliset julkaisusarjat eivät hyväksyneet sitä julkaistavaksi.
Suomen Akatemian Sydän- ja aineenvaihduntasairauksien tutkimuksen huippuyksikön johtaja professori Juhani Knuuti on kritisoinut Nordinin kurssivideoita pseudotieteellisiksi ja potentiaalisesti vaarallisiksi. Niissä annetaan esimerkiksi ymmärtää, että pientä määrää allergisoivaa ruoka-ainetta voisi maistaa mielikuvaharjoittelun jälkeen, vaikka jo pelkkä allergeenin maistaminen saattaa aiheuttaa hengenvaarallisen reaktion. Knuutin mukaan myös väitteet siitä, että kurssiharjoitteet tasapainoittaisivat aivojen autonomisten toimintojen ja tunteiden säätelyyn osallistuvaa limbistä järjestelmää ovat tieteellisesti kestämättömiä. Knuuti huomautti lisäksi kurssimateriaalin kohdasta, jonka mukaan negatiivisen kurssipalautteen antaminen ei olisi suotavaa. Vastineessaan kritiikkiin Nordin ilmoitti ”seuraavaksi asianajajansa olevan yhteydessä”.
Myös kurssin osanottajat ovat syyttäneet Nordinia keskustelun sensuroinnista. Osanottajia esimerkiksi uhataan sillä, että heidän paranemisensa vaarantuu, jos he puhuvat oireistaan tai käyttävät sairauksistaan niiden oikeita nimiä. Nordin on antanut ukaaseja asianajajan yhteydenotoista myös kurssilaisille ja somevaikuttajille.
Turvallisuus- ja kemikaalivirasto vaati vuonna 2019, että Nordinin sijoittaa kurssivideoihin huomautuksia siitä, ettei kurssi korvaa tai sulje pois lääketieteellistä hoitoa sekä kehotuksia "muistaa turvallisuus". Nordinin piti lisäksi poistaa verkkosivuiltaan maininta siitä, että kurssi tähtää lääkityksen vähentämiseen. Virasto asetti tämän lisäksi Nordinille 100 000 euron uhkasakon, jolla haluttiin varmistaa, ettei Nordin lisää opetusvideoilleen ohjeita tai väitteitä, jotka voisivat aiheuttaa vaaraa terveydelle. Tällainen ohje saattaisi liittyä esimerkiksi vakavan allergisen reaktion aiheuttaville allergeeneille altistamiseen. Hallinto-oikeus kumosi kuitenkin uhkasakon, koska Suomen lainsäädäntö ei mahdollista ennakollisen kieltopäätöksen käyttämistä.
Kirjallinen tuotanto
Nordinilta ilmestyi syksyllä 2020 hänen verkkokurssinsa materiaaleihin perustuva kirja Eroon oireista - opi vapauttamaan parantava voimasi. Vuonna 2022 julkaistu Kiitollisuuden vuosi sisältää samaan verkkokurssiin pohjautuvia ajatuksia, vinkkejä ja mielikuvaharjoitteita vuoden jokaiselle päivälle.
Nordinilta julkaistiin vuonna 2021 myös Taikamatka-niminen lastenkirja. Nordinin kaikki teokset on kustannusosakeyhtiö Viisas elämän julkaisemia.
Yksityiselämä
Maria ja Reino Nordin ovat naimisissa, ja parilla on neljä lasta.
Oulun rautatieasema
Asemarakennus
Asemarakennus on rakennettu Pohjanmaan radan valmistuttua 1886, ja sitä on laajennettu useaan otteeseen. Rakennustyyliltään asemarakennus noudattaa muiden Pohjanmaan radan asemarakennusten tyyliä ja sen suunnittelija lienee rautatiehallituksen arkkitehti Knut Nylander. Asemarakennusta on myöhemmin laajennettu. Laajennusosan suunnitelman laati Bruno Granholm.
Asema-alueella on myös muita vanhoja rakennuksia, kuten entinen asemaravintola (rak. 1929: toimi liikenteenohjauskeskuksena 1985–2003), tiilinen asuin- ja toimistorakennus (1929) ja joitain asuinkäytössä olevia puurakennuksia vuosilta 1899 ja 1905.
Tulevaisuus
Oulun rautatieaseman alueelle ollaan suunnittelemassa Oulun asemakeskusta, joka sisältäisi VR:n henkilöliikenteen toiminnot sekä runsaasti liiketilaa. Kauppakeskushankkeella pyritään yhdistämään ydinkeskustan ja Raksilan kaupalliset alueet. Kauppakeskussuunnitelma herätti runsaasti keskustelua oululaisessa mediassa, sillä keskuksen alta puretaan asema-alueen vanhat rakennukset asemarakennusta ja entistä asemaravintolaa lukuun ottamatta. Korkein hallinto-oikeus on hylännyt kauppakeskuksen asemakaavaa koskevat valitukset elokuussa 2007.
Tavararatapiha
Oulun tavararatapiha sijaitsee henkilöaseman eteläpuolella, pääasiassa Limingantullin kaupunginosan alueella ja Nokelan kaupunginosan länsipuolella. Ratapiha jakautuu useampaan osaan. Myös varikkotoimintoja on. Ratapihaan kuuluvaksi lasketaan myös Oulun sataman sekä yhdistettyjen kuljetusten terminaalin raiteistot.
Bret Michaels
Siviilielämä
20. toukokuuta 2010 Michaelsin nettisivuilla kerrottiin tämän kirjautuneen kyseisellä viikolla sairaalaan kehonsa vasemman puolen mentyä tunnottomaksi. Sairaalassa hänellä diagnosoitiin PFO eli reikä sydämessä. Lääkärit arvioivat leikkaushoidon tulevan kyseeseen. PFO:lla on mahdollisesti yhteys Michaelsin aiemmin kokemaan TIA-halvaukseen, mutta todennäköisesti ei hänen vain paria viikkoa aikaisemmin kokemaan aivoverenvuotoon.
Paama
Paama voi tarkoittaa ainakin seuraavia:
Till Death Do Us Part
Till Death Do Us Part on Cypress Hillin kahdeksas studioalbumi, joka julkaistiin vuonna 2004. Tällä levyllä on paljon reggae-vaikutteita, varsinkin heidän hittisingellä, What's Your Number?.
Kairon toinen konferenssi
thumb|200px|[[Franklin D. Roosevelt|Roosevelt, İnönü ja Churchill Kairon toisessa konferenssissa 4.–6. joulukuuta 1943.]] Kairon toinen konferenssi pidettiin 4. joulukuuta–6. joulukuuta 1943, Kairossa Egyptissä. Konferenssissa käsiteltiin Turkin mahdollista osallistumista liittoutuneiden joukkoihin toisessa maailmansodassa. Kokouksessa olivat läsnä Yhdysvaltojen presidentti Franklin Roosevelt, Britannian pääministeri Winston Churchill ja Turkin presidentti İsmet İnönü.
Tauno Rautapalo
Tauno Erik Rautapalo (sukunimi vuoteen 1933 Rapp, käytti myös taiteilijanimeä T(auno) Rautapalo-Rapp ja nimimerkkiä Tauno Tuuri ) (29. marraskuuta 1914 Helsinki – 26. huhtikuuta 1998 Helsinki ) oli suomalainen kirjailija ja taidemaalari.
Rautapalon isä oli taidemaalari Oskar Rapp. Myös hänen setänsä Alex Rapp ja veljensä Wiljo Rapp (myöhemmin Rautapalo) olivat taiteilijoita. Lisäksi Taunolla oli veli Lauri Rapp, joka oli myös maalari. Lauri maalasi vähemmän taidetta kuin veljensä, mutta muun muassa Suomenlinnan kirkon/majakkatornin maalaus oli hyvin näyttävä. Hän oli naimisissa Katri o.s. Tarvaisen kanssa, ja heillä oli yksi lapsi.
Rautapalo kävi Maalariammattikoulun, Taideteollisen keskuskoulun ja ABC-piirustuskoulun. Hän teki opintomatkoja ulkomaille. Hän toimi vapaana kirjailijana ja taidemaalarina vuodesta 1956 alkaen, sitä ennen hän työskenteli muun muassa metsänvartijana, kullankaivajana ja toimittajana. Rautapalo harrasti nuoruudessaan purjehdusta, urheilukalastusta, eräretkeilyä sekä nyrkkeilyä, ja hän oli nyrkkeilyn Suomen nuortenmestari keskisarjassa vuonna 1934.
Rautapalo kirjoitti 19 teosta, joista valtaosa oli nuortenkirjoja. Hän kirjoitti useita Lappiin sijoittuvia teoksia ja maalasi taidemaalarina värikkäitä tunturiaiheisia maisemamaalauksia. Vuonna 1950 Rautapalo osallistui puolen vuoden ajan kullankaivajana Lemmenjoen kultaryntäykseen ja kuvasi myöhemmin kultamaiden elämää teoksissaan Hippu seikkailee kultamailla (1950) ja Kullankaivajat (1957).
Selfless
Selfless on englantilaisen industrial metal -yhtyeen Godfleshin kolmas albumi, joka julkaistiin 26. syyskuuta 1994.
Paaman kieli
Paama on malaijilais-polynesialainen kieli, jota puhutaan Vanuatulla. Kielellä on kaksi murretta, pohjois- ja eteläpaama. . Kielellä ei ole virallista asemaa. Puhujia kielellä on noin 7000 ja se on läheistä sukua koillisambrymin kielelle, mutta näiden kielten puhujat eivät ymmärrä toisiaan.
Kieltä kirjoitetaan latinalaisin aakkosin.
Konsonantit
Lähde:
Vokaalit
Kaikki vokaalit voivat esiintyä sekä lyhyinä että pitkinä.
Lähde:
Jan Klapáč
Prahan MM-kisoissa 1972 Klapáč oli mestaruuden voittaneen Tšekkoslovakian joukkueen paras maalintekijä ja pistemies yhdessä Václav Nedomanskýn kanssa; kumpikin teki yhdeksän maalia ja sai kuusi syöttöpistettä. Klapáč pelasi samassa ketjussa Holíkin veljesten, Jaroslavin ja Jiřín kanssa. Ensimmäisen sarjakierroksen tasapeliin 3–3 päättyneessä ottelussa Neuvostoliittoa vastaan Klapáč teki joukkueensa kolmannen maalin. Toisella sarjakierroksella Sveitsiä vastaan hän teki kolme maalia ja molemmissa otteluissa Suomea vastaan kaksi maalia. Ensimmäisessä ottelussa Sveitsiä vastaan hän teki joukkueensa avausmaalin.
Klapáč siirtyi vuonna 1960 Dynamo Karlovy Varysta Dukla Jihlavaan, jota hän edusti 15 vuotta ja jossa hän voitti seitsemän Tšekkoslovakian mestaruutta: vuosina 1967–1972 ja 1974. Hän oli sarjan paras pistemies kaudella 1964–1965 ja paras maalintekijä kaudella 1965–1966.
Klapáč valittiin Tšekin jääkiekkoilun kunniagalleriaan vuonna 2010. Hänen veljensä Miroslav Klapáč pelasi jääkiekkoa Tšekkoslovakian pääsarjassa ja maajoukkueessa. Hänen lapsenlapsensa Ester Ledecká voitti olympiakultaa alppihiihdossa ja lumilautailussa.
M-Nitrofenoli
m-Nitrofenoli eli 3-nitrofenoli (C6H5NO3) on orgaaninen yhdiste ja fenolin nitrojohdannainen. Yhdistettä voidaan käyttää pH-indikaattorina analyyttisessä kemiassa ja orgaanisten synteesien lähtöaineena. m-Nitrofenoli on o- ja p-nitrofenolien isomeeri.
Ominaisuudet
m-Nitrofenoli on huoneenlämpötilassa valkoista tai kellertävää kiteistä ainetta. Yhdiste liukenee kohtalaisesti veteen, erityisesti emäksisiin liuoksiin ja kuumaan veteen paremmin kuin viileään. Enemmän m-nitrofenoli liukenee orgaanisiin liuottimiin kuten etanoliin, dietyylieetteriin ja asetoniin. m-Nitrofenoli on heikko happo ja sen pKa-arvo on 8,36. Yhdisteen fenolia suurempi happamuus johtuu voimakkaasti elektroneja puoleensa vetävän nitroryhmän aiheuttamasta induktiivisestä efektistä.
Valmistus ja käyttö
m-Nitrofenolia valmistetaan muodostamalla n-nitroaniliinista diatsoniumsuola rikkihappo- tai suolahappoliuoksessa ja hydrolysoimalla muodostuva diatsoniumsuola veden avulla m-nitrofenoliksi. Liuosta jäähdytettäessä m-nitrofenoli kiteytyy ja voidaan erottaa suodattamalla.
m-Nitrofenolia voidaan käyttää pH-indikaattorina ja sen liuos muuttaa väriään värittömästä keltaiseksi pH-alueella 6,8–8,6. Yhdistettä käytetään myös orgaanisten synteesien lähtöaineena ja siitä valmistetaan pelkistämällä vedyn avulla m-aminofenolia, metyloimalla m-nitroanisolia ja karboksyloimalla tuberkuloosilääkkeenä käytettävää 4-aminosalisyylihappoa.
Segenmark
Suomen PA Segenmark Oy on erikoistunut sekä muovikorttien (pankkikortit, jäsenkortit, henkilökortit, lahjakortit jne.) valmistukseen, että niiden tuotannossa tarvittavan teknologian toimittamiseen. Segenmark toimittaa myös sirukortteja.
Suomen PA Segenmark Oy on ruotsalaisen ACSC AB:n (All Cards Service Center AB) omistama tytäryhtiö. ACSC on noteerattu Tukholman pörssissä.
Amiens SC
Amiens SC on vuonna 1901 perustettu ranskalainen jalkapalloseura Amiensin kaupungista, Sommen departementista.
Wagner Lamounier
Wagner "Antichrist" Lamounier on brasilialainen muusikko. Hän oli death metal -yhtye Sepulturan alkuperäinen laulaja ja kitaristi, jo ennen kuin yhtye tunnettiin nimellä Sepultura. Hän kuitenkin erosi (tai erotettiin) sisäisten ristiriitojen vuoksi yhtyeestä jo 1985 oltuaan siinä vasta vuoden. Lamounier kuitenkin kirjoitti Bestial Devastation -EP:n kappaleen ”Antichrist” sanoitukset – Lamounier itsekin käytti taiteilijanimeä ”Antichrist” (antikristus). Pian erottamisen jälkeen 1985 hän liittyi thrash/black/death metalia soittaneeseen Sarcófagoon. Sarcófagon ollessa vuonna 1988 tauolla hän oli mukana perustamassa Cirrhosis-yhtyettä, josta hän kuitenkin erosi pian ja aktivoi Sarcófagon uudelleen. Vuonna 2000 Sarcófago hajosi, ja nykyään Lamouneir opettaa taloustiedettä Belo Horizonten yliopistossa.
Sepulturassa yhtyeen alkuaikoina soittanut Lamounier alkoi kymmenen vuotta yhtyeestä eroamisensa jälkeen paljastaa entisten yhtyetoveriensa yksityisasioita julkisuuteen. Tästä suivaantunut Sepulturan nokkamies Max Cavalera kirjoitti Soulfly-yhtyeensä nimikkodebyytille kappaleen ”Bumbklatt”, joka kertoi Lamounierista.
Harijärvi (Kangasala)
Harijärvi on Pirkanmaalla Kangasalla Sahalahden Vähä-Penton lähellä ja Laipanmaan metsäalueella sijaitseva järvi.
Maantietoa
Järven pinta-ala on 3,0 hehtaaria ja se on 450 metriä pitkä ja 100 metriä leveä. Se sijaitsee Loukkukorvessa pohjois-etelä-suuntaisen Lintusyrjän harjun itäpuolella. Järvellä ei ole kartan mukaan saaria. Sen rantaviivan pituus on 1,0 kilometriä ja se rannat ovat soistunutta metsämaata. Harjun rinteessä järven luoteispuolella sijaitsee vapaa-ajan asunto, jolle tulee tie Vähä-Pentosta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 134,6 metriä mpy. Järveen on johdettu kuusi suo-ojaa, joista yksi toimii myös laskuojana. Se virtaa Riitakankaansuon läpi ja yhtyy Karuojaan sen alajuoksulla. Karhuoja laskee Längelmäveden Enonselkään.
Matilda Joslyn Gage
pienoiskuva|Matilda Joslyn Gage. Matilda Electa Joslyn Gage (1826 Cicero, New York – 1898 Chicago) oli yhdysvaltalainen suffragetti, ihmisoikeusaktivisti, vapaa-ajattelija ja kirjailija.
Gage oli yksi kuuluisimmista 1800-luvun naisten oikeuksia ajaneista henkilöistä. Hän toimi National Woman Suffrage Associationin, kansallisen naisten äänioikeuden yhdistyksen, eli NWSA:n puheenjohtajana vuosina 1875–1876 ja kirjoitti yhteistyössä Susan B. Anthonyn, Elizabeth Cady Stantonin ja Ida Husted Harperin kanssa lopulta kuusiosaiseksi muodostuneen kirjasarjan nimeltä History of Woman Suffrage. Kirjasarja kertoi naisten äänioikeuden historiasta. Gage osallistui myös Stantonin teoksen The Woman’s Bible kirjoitustyöhön, joskaan häntä ei virallisesti merkitty kirjan kirjoittajaksi.
Gage tunnetaan kenties parhaiten työstään naisten oikeuksien parissa, mutta hän toimi sen lisäksi muun muassa orjuutta vastustavissa ja intiaanien oikeuksia kannattavissa liikkeissä. Gage myös kritisoi kristinuskoa ja kannatti valtion ja kirkon eroa. Hän oli naimisissa Henry Hill Gagen kanssa, ja heillä oli yhteensä viisi lasta. Gagen tytär Maud oli naimisissa kirjasarja Ozin luojan L. Frank Baumin kanssa. Kuollessaan Gage asui Baumien luona Chicagossa. Hänet on haudattu Fayettevillen hautausmaalle New Yorkin Fayettevilleen.
Transfennica
Transfennica liikennöi seuraaviin Eurooppalaisiin satamiin: Rauma, Hanko, Kotka, Paldiski, Gdynia, Lyypekki, Antwerpen ja Tilbury.
Historiaa
Vuonna 1976 Suomen metsäteollisuuden yhteiset myyntiyhdistykset Finnpap, Finnboard, Finncell ja Converta päättivät yhdistää kaikki Suomen metsäteollisuuden vientitoimitukset samaan varustamoon ja perustivat Oy Transfennica Ab:n. Tavoitteena oli vähentää kuluja ja kehittää palveluja.
Vuonna 1994 Finnpap ja Finnboard myivät osakkeensa UPM:lle, Metsä-Serlalle, Myllykoski Paper Oy:lle ja Oy Metsä-Botnia Ab:lle. Samana vuonna Transfennica laajensi tarjontaansa metsäyhtiöiden ulkopuolelle. Transfennica perusti ensimmäiset ulkomaiden toimipisteet Belgiaan, Saksaan ja Englantiin vuonna 1996. Vuonna 2002 alankomaalainen Spliethoff osti 51 % Transfennican osakkeista.
Laivasto
thumb|right|260px|[[M/S Pauline Russ]] thumb|right|260px|[[M/S Seagard]]
Kosovo Turkvision laulukilpailussa
2013
Kosovo osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ergin Karahasan kappaleella "Şu Prizren". Turkvision laulukilpailun semifinaalissa Karahasan pääsi jatkoon ja sijoittui viimeiseksi 151 pisteellä.
2014
Vuonna 2014 Kosovo vetäytyi kilpailusta.
2015
Vuonna 2015 Kosovo osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja Tolga Kazaz kappaleella "Sevmek günah mıdır?". Finaalissa Kazaz sijoittui neljänneksitoista 141 pisteellä.
Kilpailijat
{{legend|gold|Voitto}} {{legend|silver|Toinen}} {{legend|#cc9966|Kolmas}} {{legend|#FE8080|Viimeinen}}
Kylä (elokuva)
Kylä (The Village) on vuonna 2004 valmistunut M. Night Shyamalanin ohjaama jännityselokuva.
Juoni
Keskellä Pennsylvanian synkkiä metsiä sijaitsee pieni kylä eristyksissä muusta maailmasta. Kylää ympäröivässä metsästä asustaa kammottavia olentoja, jotka eivät päästä kyläläisiä kulkemaan metsän läpi. Kyläläisten ja metsän olentojen välillä on sopimus; jos kyläläiset eivät astu metsään, eivät olennot tule kylään. Kylässä vältetään punaista väriä, sillä se houkuttelee olennot paikalle. Parantaakseen kylän oloja nuori Lucius Hunt suunnittelee rajan ylittämistä ja ulkomaailmaan astumista, mutta jo pelkät suunnitelmat aiheuttavat selittämättömiä ja karmeita tapahtumia kylässä (kyläläiset löytävät esimerkiksi kuolleita ja nyljettyjä eläimiä). Myöhemmin selviää, että Lucius ja sokea tyttö, Ivy, ovat ihastuneet toisiinsa. Ivyn ystävä, kehitysvammainen Noah, huomaa tämän myös. Koska hän on mitä ilmeisemminkin itsekin ihastunut/rakastunut Ivyyn, hän käy puukottamassa Luciusta useampaan kertaan. Tapahtuman jälkeen Ivy katkaisee kaikki suhteensa Noahiin. Hieman myöhemmin Ivyn isä kertoo, että "metsän olennot" ovat pelkkiä kyläläisiä hirviöpuvuissa, joita säilytetään vanhassa vajassa. Ivyn kysyessä syytä isä vastaa, ettei kyläläisten näin tarvitse elää sitä kamalaa nykyaikaa, jota maailmassa nykyisin eletään. Ivy lähtee sokeudestaan huolimatta etsimään apua ja lääkkeitä Luciukselle metsän siimeksistä, ja vaikka hän tietää, että olennot ovat vain kyläläisiä, hänestä tuntuu, kuin joku seuraisi häntä. Ja niin seuraakin; Noah on päässyt myös selville salaisuudesta, pukeutunut hirviöpukuun ja seurannut Ivyä metsään. Kesken matkansa kuitenkin Ivy tappaa Noahin vahingossa, koska Noahilla oli hirviöpuku yllään. Noah kompastuu, haavoittuu ja kuolee Ivyn ansiosta. Ivy sen sijaan pääsee hakemaan apua ulkomaailmasta.
Ohjaaja M. Night Shyamalan tekee elokuvassa cameoroolin.
Tärkeimmät hahmot
Ivy Elizabeth Walker: Sokea tyttö. On rakastunut Luciukseen. Lisäksi oli Noahin läheinen ystävä siihen asti, kunnes Noah meni puukottamaan Luciusta. Tämän jälkeen Ivy katkaisi välinsä häneen.
Ragtime – toivon ja vihan aika
Ragtime – toivon ja vihan aika on Miloš Formanin vuonna 1981 ohjaama elokuvasovitus E. L. Doctorowin historiallisesta romaanista Ragtime. Se kertoo mustasta jazzpianistista, joka taistelee kunniansa palauttamiseksi 1900-luvun alun rasistisessa New Yorkissa. Elokuva sai vuonna 1981 kahdeksan Oscar-ehdokkuutta. Ragtime oli James Cagneyn viimeinen elokuva. Iäkkään Cagneyn esiintyminen elokuvassa oli auki viimeiseen saakka, sillä hän ei suostunut tekemään mitään sopimusta eikä ohjaaja Forman katsonut voivansa sellaista vanhalta tähdeltä vaatiakaan.
Arvioita
Video-oppaassa vuodelta 1994 Asko Alanen sanoo elokuvan nostavan Doctorow’n monitasoisesta romaanista esiin vain yhden vahvan juonteen, mutta tyylillä. Hän antaa Ragtimelle kolme tähteä viidestä, mikä vastaa sanallista arviota ”hyvä”.
Vähäjärvi (Kangasala, Vähä-Pento)
Vähäjärvi on Pirkanmaalla Kangasalla Sahalahden Vähä-Penton lähellä ja Laipanmaan metsäalueella sijaitseva järvi.
Maantietoa
Järven pinta-ala on 2,9 hehtaaria ja se on 400 metriä pitkä ja 200 metriä leveä. Järvi on pyöreähkö, mutta sen länsipäässä työntyy länteen yli 100 metriä pitkä kapea lahti. Se sijaitsee Vähä-Penton lähellä Pentojärven pohjoispuolella. Järvellä ei ole kartan mukaan saaria ja se on autio. Sen rantaviivan pituus on 900 metriä ja sen rannat ovat soistuvaa metsämaata. Jonkin matkan päässä järven ohittaa metsäautotiet.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 125,8 metriä mpy. Siihen on johdettu kolme suo-ojaa, joista yksi toimii myös laskuojana. Se yhtyy heti Pentojärvestä alkavaan Pento-ojaan, joka yhtyy Karhuojaan sen alajuoksulla. Karhuoja laskee Längelmäveden Enonselkään.
2962 Otto
2962 Otto on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty vuonna 1991 Väisälän lapsenlapsenlapsen Otto Väisälän mukaan.
Oton likimääräinen läpimitta on 23 kilometriä. Kohde sijaitsee Auringosta suunnilleen 2,57 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden.
Peugeot Speedfight
150px|thumb|Peugeot Speedfightin ajovalot 150px|thumb|Peugeot Speedfight 2
Peugeot Speedfight on ranskalaisen Peugeot'n valmistama skootterimalli, jota myydään myös moposkootterina.
Historia
Peugeot Speedfight tuli markkinoille vuonna 1997. Tunnusomaista modernille Peugeotille oli yksipuolinen Single Arm -etujousitus. Uudelle vuosituhannelle tultaessa konseptia päivitettiin tuoreemmaksi uusilla väreillä, uudella etuvaloumpiolla halogeenivaloineen sekä mittariston, keulan ja perän tyylittelyllä. Näillä muutoksilla päivitetty malli Speedfight 2, sai ensi-iltansa vuonna 2000.
Tekniikka
Speedfightia valmistetaan 50-kuutioisella mopokoneella ja 100-kuutioisella kevariluokan moottorilla. 50cc-malli on saatavilla nestejäähdytteisenä (Liquid cooled/LC) sekä ilmajäähdytteisenä (Air cooled/AC). Kevytmoottoripyöräksi luokiteltavaa 100-kuutioista valmistetaan vain ilmajäähdytteisenä. Moottorit ovat Peugeotin omaa tuotantoa ja jäähdytystapaa sekä iskutilavuutta lukuun ottamatta lähes identtisiä. Kaasuttimena on kaikissa malleissa Gurtner, 50cc-malleissa 12,5mm ja 100cc-mallissa 17,5mm. Mopomallin vakiopääsuutinkoko on vaihdellut noin välillä 50-70. Speedfightin voimansiirto on skootterityyliin CVT-tyyppinen eli variaattori, johon kuuluu etuvariaattori rullineen, hihna ja keskipakokytkin vastapainejousineen. Mopomallin tehoja on rajoitettu pakoputken hukkaputkella sekä vaikutukseltaan mitättömällä ilmanoton kuristuksella. Nopeus on säädetty 45 kmh-rajan sisälle variaattorin rullakuppiin kiinnitetyllä rajoitinlevyllä, joka poikkeaa yleisesti moposkoottereistä käytetystä, variaattorin liukuholkin päälle sijoittuvasta sormusmaisesta rajoittimesta. Painoa skootterilla on 99-101 kg mallista riippuen. Vanteet ovat alumiinia ja kooltaan 12-tuumaiset.
Ajettavuus
Speedfight on ajo-ominaisuuksiltaan skootterien hyvää keskitasoa, ellei jopa korkeammalla. Paiolin valmistama takaiskunvaimennin hoitaa hommansa varsin mallikkaasti ja eleettömästi. Eräissä erikoismalleissa on vakiovaimenninta parempi lisäsäiliöllinen versio.Etupään Single-Arm-niminen yksipuolinen jousitusratkaisu on terävissä kuopissa hieman tärähtelevä ja äkkipikainen luonteeltaan. Hyväkuntoisella taipaleella se on sitä vastoin herkkä ja jämäkkä. Tasaisella pinnalla alusta ylipäänsäkin sallii suuretkin nopeudet ja tarjoaa tiehen asiallisen tuntuman. Jarrut ovat myös tehokkaat, tosin eivät ylimitoitetun voimakkaat. Niitä saa käyttää ronskistikin, mutta voimakas jarrutus hoituu kyllä hentosormisemmaltakin. Samat jarrut löytyvät myös 100cc-mallista, jonka tarpeet selittävätkin jarrujen laadun.
Varustelu
Speedfightin varustelua voi kuvailla runsaaksi: halogeeni-ajo- ja kaukovalo, kypärätila ja lompakkolokero satulan alla, ajonestolaite, ohjauslukko, polttoaine- ja öljysäiliö lukitussa satulatilassa, alumiiniset matkustajan jalkatapit, matkustajan tukikahva(/spoileri, mallista riippuen), kahden istuttava satula, kahdet peilit, nopeus- ja matkamittari, öljymäärä-, vilkkujen- ja kaukovalojen merkkivalo sekä polttoainemittari ovat kaikki vakiona. Erikoismalleihin (esim. Silversport, X-Race, WRC 206&307, R-Cup, Ultimate Edition, Motorsport) on lisätty monesti alumiiniset astinlaudat sekä erikoisväritys. Lisävarusteista voi poimia esimerkiksi Trelockin lukon, jonka avulla Speedfightin voi kiinnittää vaikkapa tolppaan. Kun lukkoa ei tarvita, se kelautuu itsestään siististi skootterin sisään ja ulkopuolelle jää näkyviin vain avaimen reikä. Muita lisävarusteita ovat mm. tuulilasi ja lisälokasuoja.
Tuning ja viritys
Viritysosia on Speedfightissa käytettävään Peugeotin omaan pystysylinteriseen moottoriin saatavissa hyvin niin tehoputkistojen, sylintereiden kuin voimansiirronkin osien puolesta. Äärimmäisten huipputehojen saavuttamiseen moottori ei tosin tarjoa niin hyvää aihiota, kuin esimerkiksi Piaggion moottori. Optisen tuningin puolella Speedfight ei aivan yllä Yamaha Aeroxin osavalikoimaan, mutta erilaista tuning-osaa on saatavilla runsain mitoin lähes kaikilta tuning-sivustoilta. Muun muassa undertray-ratkaisuja on useilta valmistajilta ja valmiita tarvikekatesarjojakin löytyy. Valaistuspuolella on valittavissa monta erilaista led- ja lexus-lamppua. Pieniä yksityiskohtia käynnistyspolkimista virtalukon kehyksiin on luonnollisesti myös hankittavissa.
Tulevaisuus
Täysin uusi Peugeot Speedfight 3 esiteltiin Kölnin Intermot-messuilla 2008. Se ei ole vielä myynnissä, mutta korvannee Speedfight 2:n vuoden 2009 syksyllä. Kolmannessa sukupolvessa uutta on Jet Force-, Vivacity3- ja Ludix-malleista tuttu vaakasylinterinen moottori sekä täysin uudet runko ja katteet. Myös Single Arm on historiaa, sillä SF3:ssa on hydraulinen teleskooppi edessä. Erikoisuutena Kölnissä esiteltiin erikoismalli "HiFi", jossa on vakiona subwoofer penkin alla ja katteisiin piilotetut diskantit. Äänijärjestelmää kontrolloidaan ohjaustangosta. Erikoismallien tarina jatkuu myös, sillä ainakin RS-versio on ison Geopolis-mallin tapaan luvassa. Etukäteen tätä mallisukupolvea on netin keskustelupalstoilla kritisoitu kärkkäästi ulkonäön lipsumisesta itämaisen näköiseksi, mikä juontaa juurensa yhteistyöhön kiinalaisten kanssa. Peugeot perustelee V-Clic-mallin aloittamaa yhteistyötä kustannussyillä. Hinta tuleekin maahantuojan mukaan asettumaan noin 2200 euron tuntumaan, mikä on sporttiluokassa alhainen luku.
Retkiluistelu
Retkiluistelu (ruots. långfärdsskridsko, engl. nordic skating) on luistelua luonnonjäillä. Nykyiseen muotoonsa laji on kehittynyt 1900-luvulla Ruotsissa, josta laji on kulkeutunut Suomeen. Retkiluistelussa käytetään pitkäteräisiä luistimia, joissa kenkänä on hiihtomono kärkisiteellä tai vaelluskenkä remmisiteellä. Luistelumonoa käytettäessä kantapää jää irralliseksi, remmisiteellä se on kiinni luistimessa. Pitkän ja kapean terän ansiosta luistin liukuu herkästi ja terän etureunan loivan nousun vuoksi luistin kulkee hyvin myös epätasaisella jäällä.
Retkiluistelua harrastetaan yleensä järvien tai meren jäällä, joskus myös hitaasti virtaavilla joilla. Suomessa retkiluistelu onnistuu parhaiten merellä tai Salpausselän eteläpuolisilla sisävesillä, joilla lumipeite jää useina talvina ohueksi. Luistelukausi alkaa Etelä-Suomessa tyypillisesti marraskuun puolivälissä ja jatkuu huhtikuun alulle. Auratuilla luonnonjääradoilla tapahtuvaa luistelua kutsutaan matkaluisteluksi vaikka se tapahtuukin retkiluistimilla.
Retkiluistelijan turvallisuusvarusteisiin kuuluvat kaulassa roikkuvat jäänaskalit ja pilli, metallikärkiset jääsauvat jään paksuuden kokeilemiseen (toinen sauva voi olla painavampi, jolla jäätä tunnustellaan), vesitiiviisti pakatut vaihtovaatteet ja heittoköysi. Lantiovyöllä ja haararemmillä (estää repun ylösnousemisen) varustettu reppu kelluttaa jäihin pudottaessa. Lisäksi luonnonjäällä ei tulisi liikkua koskaan yksin vaan vähintään yhden kaverin kanssa, joista ensimmäisenä kulkeva hallitsee turvallisen jäänlukemisen. Luistelijoiden tulee pitää riittävää turvaväliä toisistaan, jotta molemmat eivät putoa avantoon jään mahdollisesti pettäessä.
Retkiluistelun suosio on Suomessa kasvanut nopeasti, ja harrastajia arvioidaan olevan useita tuhansia. Järjestöihin kuuluvia retkiluistelun harrastajia on Suomen Retkiluistelijat ry:n mukaan noin 5 000.
Suomen retkiluistelijat ry on Suomen ladun alainen retkiluistelujärjestö.
Ruotsissa lajin harrastajia on reilusti yli 100.000. Norja tavoittelee harrastuksesta Ruotsin tyylistä/kokoista lajia ja siten Norjan valtio kouluttaa ja valistaa kansalaisiaan turvallisesta jäälläliikkumisesta ylläpitäen myös vesistöjen jäätietoja yllä.
Petrus Kaikewalde
Petrus Kaikewalde de Vinlandia (myös muodoissa Kakewalde ja Kakuwalde; oikeaksi nimeksi oletettu Pietari Kaukovalta tai Kaikkivalta) on Baltian verisestä kristillistämisestä ja valloituksesta kertovassa Henrik Lättiläisen kronikassa mainittu suomalainen ristiretkisaarnaaja, joka osallistui pakanoiden käännytykseen. Kronikan mukaan Kaikewalde käännytti 1210-luvun puolivälissä sakkalaisia Etelä-Virossa. Todelliseksi historialliseksi henkilöksi oletettu Petrus Kaikewalde on varhaisin nimeltä tunnettu suomalainen pappi. Häntä koskevat maininnat kronikassa ajoittuvat vuosiin 1215–1226. Hänen muista elämänvaiheistaan ei tiedetä mitään.
Kaikewalde kulki saksalaisten sotajoukkojen mukana. Käännyttävät saarnamiehet toimivat nimellisesti vain kirkon ja paavin palveluksessa, mutta käytännössä maallisten hallitsijoiden joukoissa ja usein näiden etuja ajaen.
Nimi
Kaikewalden nimi esiintyy Henrik Lättiläisen kronikassa lukuisissa erilaisissa muodoissa. Kyseessä on oletettavasti väännös jostain suomalaisesta nimestä. Suomessa alkuperäiseksi nimeksi on yleensä oletettu Pietari Kaukovalta tai Kaikkivalta, jotka ovat kuitenkin vain valistuneita arvauksia. Kronikoitsija Henrik Lättiläinen on parissa kohdassa liittänyt nimen perään määreen de Vinlandia, mitä on pidetty todisteena Petruksen suomalaisesta alkuperästä. Myös Suomessa asukkaiden käännyttäminen kristinuskoon oli tuolloin vielä kesken, joten Kaikewalden päätyminen papiksi ja saksalaisten palvelukseen on ollut erikoista.
Vaiheet Henrik Lättiläisen kronikan mukaan
Kaikewalde mainitaan Henrik Lättiläisen kronikassa ensimmäisen kerran vuoteen 1215 ajoittuvassa kohdassa, jossa hänen kerrotaan menneen käännyttämään kristinuskoon Viron eteläisimpien maakuntien Sakalan ja Ugaunian asukkaita yhdessä saksalaista kalparitaristoa edustaneen Otto-nimisen papin kanssa. Saksalaiset olivat juuri valloittaneet nämä alueet ja olot siellä olivat niin epävarmat, että Petrus ja Otto joutuivat pian pakenemaan virolaisia Riikaan. He kuitenkin ilmeisesti palasivat myöhemmin jatkamaan työtään samalle seudulle.
Tanskalaisten ryhdyttyä valloittamaan pohjoista Viroa Valdemar Sejrin johdolla muutamaa vuotta myöhemmin saksalaiset lähettivät Kaikewalden yhdessä Henrik Lättiläisen kanssa uudelle käännytysretkelle. He kulkivat etelästä pohjoiseen Viron halki muutamassa kuukaudessa ja etenivät myös Emajoen pohjoispuolisille pakanallisille seuduille, aina Järvamaalle ja Virumaalle saakka. Petrus ja Henrik kastoivat pikaisesti kokonaisten kylien asukkaat ja jatkoivat eteenpäin ehtiäkseen mahdollisimman pitkälle ennen tanskalaisia. Lopulta tanskalaiset kuitenkin karkottivat heidät Pohjois-Virosta ja heidän oli palattava takaisin.
Petrus Kaikewalde esiintyy kronikassa vielä kolmannenkin kerran. Vuonna 1226 Viroon saapunut paavin legaatti Wilhelm Modenalainen lähetti hänet johtamaan käännytystyötä Viron länsiosaan Läänemaalle. Tämä osoittaa hänen olleen tuolloin arvostettu henkilö.
Persis Khambatta
Persis Khambatta (2. lokakuuta 1948 – 18. syyskuuta 1998) oli intialainen näyttelijä ja malli.